প্রত্যক্ষদর্শীরা জানান, নিহত শাহাদাত খুলনা বাইপাস সড়কের মোস্ত’র মোড়ের সন্নিকটে গত বুধবার রাত সাড়ে ৮টার দিকে হামিদনগর হাজি মোঃ মহসিন সরকারি প্রাথমিক বিদ্যালয়ের সামনে সহকর্মীদের নিয়ে চা খাচ্ছিলেন। এসময় ৮-১০জন অস্ত্রধারী সন্ত্রাসীরা তাকে লক্ষ্য করে পিছন দিক থেকে কয়েক রাউন্ড গুলি ছোড়ে। এসময় তার কোমরে লাইসেন্সকৃত পিস্তল ছিল। গাড়ীতে ছিল শর্টগান। তবুও তার প্রাণ রক্ষা সম্ভব হয়নি। এ সময় সন্ত্রাসীদের এলোপাতাড়ি গুলিতে পাঁচজন সহকর্মী আহত হন। এর আগেও তাকে সন্ত্রাসীরা গুলি করে হত্যা প্রচেষ্টা চালিয়েছিল। এ ঘটনায় গোটা এলাকায় এখনও থমথমে অবস্থা বিরাজ করছে। নিহত শাহাদাত মোল্লা ওই এলাকার মৃত গয়ের মোল্যার পুত্র। ৩ ভাইয়ের মধ্যে সে বড়। আহতরা খুলনা মেডিকেল কলেজ হাসপাতালে চিকিৎসাধীন রয়েছে। এর মধ্যে মোস্তফা খানের অবস্থা আশঙ্কাজনক। আহতরা রায়ের মহল ¯øুইসগেট এলাকার বাসিন্দা। আর নিহত শাহাদাৎ মোল্লা বর্তমানে ১৬নং ওয়ার্ড আওয়ামী লীগের সদস্য এবং প্রস্তাবিত সোনাডাঙ্গা থানা কমিটির মুক্তিযুদ্ধ বিষয়ক সম্পাদক। তিনি এলাকার প্রভাবশালী পরিবারের সন্তান ও ধনাঢ্য ব্যক্তি। এলাকায় আধিপত্য বিস্তারকে কেন্দ্র করে তাকে গুলি করা হয়েছে বলে এলাকাবাসী জানায় ।